CELEX: 62021CN0563
Language: el
Date: 2021-09-14 00:00:00
Title: Υπόθεση C-563/21: Αίτηση προδικαστικής αποφάσεως την οποία υπέβαλε το Rechtbank Amsterdam (Κάτω Χώρες) στις 14 Σεπτεμβρίου 2021 — Ευρωπαϊκό ένταλμα σύλληψης εκδοθέν κατά Y — Έτερος μετέχων στη διαδικασία: Openbaar Ministerie

3.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/20
            
         
      Αίτηση προδικαστικής αποφάσεως την οποία υπέβαλε το Rechtbank Amsterdam (Κάτω Χώρες) στις 14 Σεπτεμβρίου 2021 — Ευρωπαϊκό ένταλμα σύλληψης εκδοθέν κατά Y — Έτερος μετέχων στη διαδικασία: Openbaar Ministerie
      (Υπόθεση C-563/21)
      (2022/C 2/24)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank Amsterdam
      
         Διάδικοι στην υπόθεση της κύριας δίκης
      
      
         Καθού: Υ
      
         Προσφεύγων: Openbaar Ministerie
      
         Προδικαστικά ερωτήματα
      
      
                  1)
               
               
                  Πρέπει να εφαρμοστεί το κριτήριο που θεσπίστηκε με την απόφαση της 25ης Ιουλίου 2018, Minister for Justice and Equality (Ελλείψεις του δικαστικού συστήματος) (1) και επιβεβαιώθηκε με την απόφαση της 17ης Δεκεμβρίου 2020, Openbaar Ministerie (Ανεξαρτησία της δικαστικής αρχής εκδόσεως του εντάλματος) (2) όταν υφίσταται πραγματικός κίνδυνος το ενδιαφερόμενο πρόσωπο να δικαστεί από δικαστήριο το οποίο δεν έχει προηγουμένως συσταθεί νομίμως;
               
            
                  2)
               
               
                  Πρέπει να εφαρμοστεί το κριτήριο που θεσπίστηκε με την απόφαση της 25ης Ιουλίου 2018, Minister for Justice and Equality (Ελλείψεις του δικαστικού συστήματος) (C-216/18 PPU, EU:C:2018:586) και επιβεβαιώθηκε με την απόφαση της 17ης Δεκεμβρίου 2020, Openbaar Ministerie (Ανεξαρτησία της δικαστικής αρχής εκδόσεως του εντάλματος) (C-354/20 PPU και C-412/20 PPU, EU:C:2020:1033) όταν εκζητούμενο πρόσωπο το οποίο βάλλει κατά της παράδοσής του δεν πληροί το εν λόγω κριτήριο, καθότι δεν είναι δυνατόν να εξακριβωθεί, κατά τον συγκεκριμένο χρόνο, η σύνθεση των δικαστηρίων από τα οποία θα δικαστεί, λόγω της αυθαίρετης ανάθεσης των υποθέσεων;
               
            
                  3)
               
               
                  Συνιστά η έλλειψη αποτελεσματικής προσφυγής για την αμφισβήτηση του κύρους του διορισμού των δικαστών στην Πολωνία, υπό συνθήκες στις οποίες προκύπτει ότι το εκζητούμενο πρόσωπο δεν μπορεί να αποδείξει, κατά τον συγκεκριμένο χρόνο, ότι τα δικαστήρια από τα οποία θα δικαστεί θα απαρτίζονται από μη εγκύρως διορισμένα πρόσωπα, προσβολή ουσιώδους στοιχείου του δικαιώματος σε δίκαιη δίκη, η οποία συνεπάγεται την υποχρέωση του κράτους μέλους εκτέλεσης να αρνηθεί την παράδοση του εκζητούμενου προσώπου;
               
            
         (1)  C-216/18 PPU, ECLI:EU:C:2018:586
      
         (2)  C-354/20 PPU και C-412/20 PPU, ECLI:EU:C:2020:1033